Цяпер перад спецыялістамі стаіць пытанне рэстаўрацыі некаторых палотнаў, фізічны стан якіх не дазваляе стварыць якасныя копіі. Акрамя гэтага, пакуль канчаткова не вырашана, дзе будуць экспанавацца партрэты Нямцэвічаў. Па словах начальніка ўпраўлення культуры Брэсцкага аблвыканкама Рыгора Бысюка, цягам бліжэйшых месяцаў завершаць рэканструкцыю родавага маёнтка Нямцэвічаў у вёсцы Скокі і правядуць яго музеефікацыю. Такім чынам, жывапісныя палотны амаль праз стагоддзе змогуць вярнуцца туды, адкуль у свой час іх вывезлі.